དམངས་ཁྲོད་རྩོམ་རིག་ནི་དམངས་ཁྲོད་སྒྱུ་རྩལ་པས་འཁྲབ་སྟོན་དང་ཁྱབ་གདལ་བྱེད་པའི་གོ་རིམ་ཁྲོད་དུ་འགྱུར་ལྡོག་འབྱུང་བཞིན་པ་ཞིག་ཡིན།ཨ་ལནཏེང་ཏི་སིསབྱུང་བརྗོད་སྙན་ངག་དབྱངས་སུ་གྱེར་མཁན་གྱི་གླུ་བ་ཞིག་ལ་མཚོན་ན།ཐེངས་རེར་བླངས་པའི་གླུ་དེ་སྔར་དང་མི་འདྲ་བར་བསྐྱར་དུ་གསར་གཏོད་བྱས་པའི་ཆ་ཞིག་ལྡན།དེ་ནི་ཁོ་ཚོས་སྲོལ་རྒྱུན་གྱི་ངག་རྩོམ་འཆད་ལེན་བྱེད་སྲོལ་བཀོལ་སྤྱོད་བྱས་ཏེ་གདམ་གསེས་ཡོད་པའི་སྒོ་ནས་སྐབས་བབ་ཀྱི་བརྗོད་བྱའི་སྟོང་ཆ་སྐོང་བ་ཡིན།ཞེས་གསུངས་པ་ལྟར།བྱུང་བརྗོད་སྙན་ངག་གཙོ་བྱས་པའི་དམངས་ཁྲོད་རྩོམ་རིག་གི་རྩོམ་ལུས་གཞན་དག་ཀྱང་དེ་ལས་མ་འདས།ནམ་རྒྱུན་གླུ་ལེན་ཐེངས་རེ་དང་གཏམ་རྒྱུད་འཆད་ཐེངས་རེར་འཆད་མཁན་དང་ལེན་མཁན་གྱིས་བླང་དོར་ཡོད་པའི་སྒོ་ནས་འཆད་གྱེར་ལེན་གསུམ་བྱས་ཆོག་ལ།ཉན་མཁན་གྱིས་ཀྱང་ངག་ཐོག་སྲོལ་རྒྱུན་ལྟར་ཁ་གསབ་དང་སྙིགས་དོར་བཅུད་ལེན་བྱས་ཆོག་པས།